હોલી ધૂલેટીના ઉત્સવનું ધાર્મિક માહાત્મય વૈષ્ણવ સંપ્રદાયમાં તથા સ્વામિનારાયણ સંપ્રદાયમાં વધારે હોવાથી મંદિરોમાં ઉત્સવની ઉજવણીની તૈયારીઓ થઈ ગઈ છે. અમદાવાદના પ્રસિદ્ધ વસ્ત્રાપુર ખાતે આવેલ કલ્યાણ પુષ્ટી હવેલીમાં હોલી પ્રદીપન દર્શન બુધવારે સવારે 6.15થી કરવામાં આવશે. તો સ્વામિનારાયણ મંદિરોમાં ફૂલદોલ ઉત્સવ બુધવારના રોજ ઉજવવામાં આવશે. આ પર્વ માટે મંદિરોમાં લાખોની સંખ્યામાં હરિભક્તો ઉમટી પડ્યા છે. હોળી પ્રગટાવવા માટે ઘેરૈયાઓએ બપોરથી લાકડા એકત્ર કરવાની શરૂઆત કરી દીધી છે તો સોસાયટીઓ તથા ચોકમાં પ્રસાદ માટે ધાણી, ચણા અને ખજૂરના ગંજ પણ ખડકવામાં આવ્યા હતા.